Michael Lohan ondergaan hartoperasie | Nuus24
Michael Lohan ondergaan hartoperasie
Lohan se pa spring tronkstraf vry
Lohan se pa probeer uit aanhouding ontsnap
Lindsay Lohan se pa dalk agter tralies
Los Angeles – Michael Lohan, die omstrede aktrise Lindsay Lohan se pa, moet 'n hartoperasie ondergaan om 'n verstopte aar oop te kry. Dít kom nadat Michael verlede maand van borspyne gekla het. Sy woordvoerder het aan die skinderwebwerf TMZ bevestig hy moet 'n operasie ondergaan om 'n verstopte aar te herstel. Sodra die 52-jarige Michael se toestand stabiel is, sal hy na verwagting terugkeer na die fasiliteit waar hy tans behandeling ontvang om sy woede te beheer.Hy is deur 'n hof beveel om die klasse by te woon nadat hy 'n pleidooi van skuldig sonder erkenning in verband met die vier klagtes van huishoudelike geweld teen sy gewese verloofde Kate Major ingedien het. Hy moet ook vir vier maande by die Teen Challenge International-program werk. Dit is egter nie die eerste keer dat Michael hartprobleme ervaar nie. Hy is in Februarie na 'n hospitaal gehaas en moes 'n noodoperasie ondergaan om 'n verstopte aar te herstel. – Bang Showbiz.– Volg Nuus24 op Twitter.